CELEX: 62010CN0490
Language: el
Date: 2010-10-12 00:00:00
Title: Υπόθεση C-490/10: Προσφυγή της 12ης Οκτωβρίου 2010 — Ευρωπαϊκό Κοινοβούλιο κατά Συμβουλίου της Ευρωπαϊκής Ένωσης

15.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/18
            
         Προσφυγή της 12ης Οκτωβρίου 2010 — Ευρωπαϊκό Κοινοβούλιο κατά Συμβουλίου της Ευρωπαϊκής Ένωσης
   (Υπόθεση C-490/10)
   ()
   2011/C 13/30
   Γλώσσα διαδικασίας: η γαλλική
   
      Διάδικοι
   
   
      Προσφεύγον: Ευρωπαϊκό Κοινοβούλιο (εκπρόσωποι: M. Gómez-Leal, J. Rodrigues και L. Visaggio)
   
      Καθού: Συμβούλιο της Ευρωπαϊκής Ένωσης
   
      Αιτήματα του προσφεύγοντος
   
   Το προσφεύγον ζητεί από το Δικαστήριο:
   
               —
            
            
               να ακυρώσει τον κανονισμό (ΕΕ, Ευρατόμ) 617/2010 του Συμβουλίου, της 24ης Ιουνίου 2010, σχετικά με την κοινοποίηση στην Επιτροπή των επενδυτικών σχεδίων σε ενεργειακή υποδομή εντός της Ευρωπαϊκής Ένωσης και την κατάργηση του κανονισμού (ΕΚ) 736/96 (1) ·
            
         
               —
            
            
               να καταδικάσει το Συμβούλιο της Ευρωπαϊκής Ένωσης στα δικαστικά έξοδα.
            
         
      Ισχυρισμοί και κύρια επιχειρήματα
   
   Με την προσφυγή του, το Ευρωπαϊκό Κοινοβούλιο ζητεί την ακύρωση του κανονισμού (ΕΕ, Ευρατόμ) 617/2010, της 24ης Ιουνίου 2010, με τον οποίο το Συμβούλιο θέσπισε ένα κοινό πλαίσιο για την κοινοποίηση στην Επιτροπή πληροφοριακών στοιχείων σχετικά με τα επενδυτικά σχέδια σε ενεργειακή υποδομή. Ο κανονισμός αυτός εκδόθηκε από το Συμβούλιο επί της διττής νομικής βάσεως των άρθρων 337 ΣΛΕΕ και 187 ΑΕ. Κατά το Κοινοβούλιο, η επιλογή της νομικής βάσεως, στην οποία προέβη το Συμβούλιο, είναι εσφαλμένη για τον λόγο ότι τα μέτρα, τα οποία αποτελούν αντικείμενο του προσβαλλόμενου κανονισμού, εμπίπτουν στις αρμοδιότητες της Ένωσης στον τομέα της ενέργειας, οι οποίες διέπονται ειδικώς από το άρθρο 194 ΣΛΕΕ. Επομένως, τα μέτρα αυτά έπρεπε να θεσπισθούν βάσει του εν λόγω άρθρου 194, παράγραφος 2, σύμφωνα με την τακτική νομοθετική διαδικασία που προβλέπεται στο άρθρο αυτό, και όχι βάσει του άρθρου 337 ΣΛΕΕ, που δεν προβλέπει καμία μορφή συμμετοχής του Κοινοβουλίου. Επιπλέον, το Κοινοβούλιο είναι της γνώμης ότι δεν ήταν αναγκαίο, για τη θέσπιση των επίμαχων μέτρων, να στηριχθεί το Συμβούλιο επίσης επί του άρθρου 187 ΑΕ.
   
      (1)  ΕΕ L 180, σ. 7.